b'\n_START_ARTICLE_\nS\xc3\xa3o Vicente\n_START_SECTION_\nPovijest\n_START_PARAGRAPH_\nS\xc3\xa3o Vicente je otkriven 22. sije\xc4\x8dnja 1462. na dan sv. Vincenta - zato se tako i zove. Zbog nedostatka vode, otok u po\xc4\x8detku je kori\xc5\xa1ten samo kao pa\xc5\xa1njak za stoku sa susjednog otoka Santo Ant\xc3\xa3o. Otok je ostao prakti\xc4\x8dki nenastanjen sve do sredine 19. st.- to\xc4\x8dnije do 1838., kad je u luci Porto Grande u Mindelu izgra\xc4\x91en depo za opskrbu prekocanskih parobroda ugljenom, od tad je broj stanovnika po\xc4\x8deo rasti. Zbog nedostatka ki\xc5\xa1a i manjka prirodnih resursa, privreda otoka se uglavnom koncentrirala oko grada Mindelo.\n_START_SECTION_\nZemljopisne i klimatske karakteristike\n_START_PARAGRAPH_\nS\xc3\xa3o Vicente je otok otprilike pravokutnog oblika, povr\xc5\xa1ine 227 km\xc2\xb2 udaljen 640 km od obala Afrike. Od istoka prema zapadu ima 24 km, a od sjevera prema jugu ne vi\xc5\xa1e od 16 km. S\xc3\xa3o Vicente je brdovit vulkanski otok, sa ne\xc5\xa1to ravnijim terenom u sredini otoka prema sjeveru, zatim ju\xc5\xbeno od naselja Calhau na isto\xc4\x8dnom kraju otoka i sjeverno od Zaljeva Ba\xc3\xada das Gatas. Najve\xc4\x87e urbano podru\xc4\x8dje je na sjeveru otoka oko grada Mindelo gdje \xc5\xbeivi ve\xc4\x87ina stanovnika Sao Vicentea, njih 70 000. Najve\xc4\x87i dio otoka je potpuno ogoljen, zbog intenzivne sje\xc4\x8de proteklih vjekova i velike erozije koja je uslijedila nakon toga._NEWLINE_Najvi\xc5\xa1a to\xc4\x8dka na otoku vrh planine Monte Verde (hrvatski: Zelena Planina) visok 774 metara.  koji se nalazi u sredi\xc5\xa1njem dijelu na sjeveroistoku otoka, Iako je otok bio izlo\xc5\xbeen velikoj eroziji pojedini krateri su i danas vidljivi - naro\xc4\x8dito u blizini Zaljeva Mindelo. Ostali oto\xc4\x8dki vrhovi su Monte Cara i Topona._NEWLINE_Oto\xc4\x8dka klima je tropska i suha, prosje\xc4\x8dna dnevna temperatura je oko 24 \xc2\xb0C tokom cijele godine. Vode atlanskog ocean]]a su tokom cijele godine izme\xc4\x91u 22 \xc2\xb0C - 25 \xc2\xb0C. S\xc3\xa3o Vicente ima dva godi\xc5\xa1nja doba, ne\xc5\xa1to kao ljeto od studenoga do srpnja, kad je suho i vjetrovito, i ne\xc5\xa1to kao zimu od kolovoza do listopada kad je ki\xc5\xa1na sezona.\n_START_SECTION_\nGospodarstvo\n_START_PARAGRAPH_\nGospodarstvo S\xc3\xa3o Vicentea uglavnom je vezano uz grad Mindelo i njegovu luku, dakle oko usluga. Ima i ne\xc5\xa1to poljoprivredne proizvodnje, sadi se; kukuruz, grah, krumpir, a dio stanovnika bavi se i ribarstvom.  Kako se luka u Mindelu, sve manje koristi, raste i broj nezaposlenih, 1975. izgra\xc4\x91ena je rafinerija nafte za potrebe arhipelaga a 1980. novo brodogradili\xc5\xa1te financirano kreditom Europske investicijske banke.'